Document ID: 31997R2190

31997R2190
L 301/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕОВС, ЕО, ЕВРАТОМ) № 2190/97 НА СЪВЕТА
от 30 октомври 1997 година
за изменение на Регламент (ЕИО, Евратом, ЕОВС) № 260/68 относно определяне на условията и процедурата за прилагане на данъка в полза на Европейските общности
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на единен Съвет и единна Комисия на Европейските общности, и по-специално член 28, първа алинея от него,
като взе предвид Протокола за привилегиите и имунитетите на Европейските общности, и по-специално член 13 от него,
като взе предвид предложението на Комисията,
като взе предвид становището на Европейския парламент (1),
като взе предвид становището на Съда на ЕО (2),
като взе предвид становището на Сметната палата (3),
като има предвид, че Регламент (ЕИО, Евратом, ЕОВС) № 260/68 (4) следва да се измени предвид следните регламенти:
-
Регламент (Евратом, ЕОВС, ЕИО) № 2274/87 на Съвета от 23 юли 1987 г., относно въвеждане на специални мерки за прекратяване работата на i,f'kf наети служители на Европейските общности (5),
-
Регламент (ЕИО) № 1857/89 на Съвета от 21 юни 1989 г. относно въвеждане на специални и временни мерки за прекратяване работата на служители на Европейските общности (6),
-
Регламент (ЕО, Евратом, ЕОВС) № 2688/95 на Съвета от 17 ноември 1995 г. относно въвеждане на специални мерки за прекратяване работата на служители на Европейските общности в резултат от присъединяването на Австрия, Финландия и Швеция (7),
-
Регламент (ЕО, Евратом, ЕОВС) № 2689/95 на Съвета от 17 ноември 1995 г. относно въвеждане на специални мерки за прекратяване работата на срочно наети служители на Европейските общности (8) в резултат от присъединяването на Австрия, Финландия и Швеция,
ПРИЕ НАСТОЯЩИЯ РЕГЛАМЕНТ:
Член 1
Към член 2 от Регламент (ЕИО, Евратом, ЕОВС) № 260/68 се добавят следните дванадесето, тринадесето, четиринадесето и петнадесето тире:
„-
лица, които имат право на обезщетение при прекратяване на служебното правоотношение съгласно член 4 от Регламент (Евратом, ЕОВС, ЕИО) № 2274/87 (9),
-
лица, които имат право на обезщетение при прекратяване на служебното правоотношение съгласно член 3 от Регламент (ЕИО) № 1857/89 (10),
-
лица, които имат право на обезщетение при прекратяване на служебното правоотношение съгласно член 4 от Регламент (ЕО, Евратом, ЕОВС) № 2688/95 (11),
-
лица, които имат право на обезщетение при прекратяване на служебното правоотношение съгласно член 4 от Регламент (ЕО, Евратом, ЕОВС) № 2689/95 (12).
Член 2
Настоящият регламент влиза в сила в деня след публикуването му в Официален вестник на Европейските общности.
Той се прилага, по отношение на всяко от тиретата, добавени към член 1, от датата на влизане в сила на всеки от съответните посочени регламенти.
Настоящият регламент е задължителен в своята цялост и се прилага пряко във всички държави-членки.
Съставено в Люксембург на 30 октомври 1997 година.

Labels: 9
11
15